  Анжелика Тихонова корреспондент Ува каргуртын спортъя 23-тӥ элькун тол гурт шудонъёс улсын хоккеен шудонъя быръён ӵошатсконъёс ортчизы. 10-тӥ-12-тӥ тулыспалэ ортчем вожвылъяськонэ сизьым командаос пыриськизы, ивортэ физкультурая, спортъя но егитъёслэн политиказыя министерстволэн пресс-службаез. Командаос таӵе интыос басьтӥзы: 1-тӥ инты — Вотка ёрос 2-тӥ инты — Балезино ёрос 3-тӥ инты — Пичи Пурга ёрос 4-тӥ инты — Ува ёрос 5-тӥ инты — Вавож ёрос 6-тӥ инты — Камбарка ёрос 7-тӥ инты — Можга ёрос Шудонъёслы йылпумъянъёсъя, Вотка но Балезино ёросъёслэн командаоссы Якшур-Бӧдьяын 22-тӥ-25-тӥ тулыспалэ ортчоно элькун тол гурт шудонъёслэн финалаз пыриськыны луонлык басьтӥзы. Пусъёмы, элькун тол гурт шудонъёс улсын хоккнен шудонъя нырысетӥосыз быръён ӵошатсконъёс 31-тӥ толшоре Кез каргуртын ортчизы. Отчы 10 ёросъёслэн командаоссы пыриськизы. Финалын вормон понна луонлык басьтӥзы Дэри но Глаз ёросъёслэн командаоссы. Озьыен, Якшур-Бӧдьяын йӧ вылэ потозы Вотка, Балезино, Дэри, Глаз ёросъёслэн но кузёослэн — Бӧдьяослэн — командаоссы. Тодэ вайытом, кылем шутэтскон нуналъёсы Ижкарын гурт возёсъя кун академилэн спортъя огъетаз элькун тол гурт шудонъёс улсын баскетболъя йылпумъян ӵошатсконъёс ортчизы. Вормиз Эгра ёрослэн командаез. Тегъёс: Спорт Якшур-Бодья Ува Хоккей Удмуртия гуртшудонъёс  